kardosdrur/scandi-wiki huggingface dataset:
Commander Keen

Commander Keen alias Billy Blaze er en helt i en serie af computerspil af samme navn, hvor han redder galaksen. Serien er lavet af id Software og Apogee Software fra slutingen af 1990 til et stykke ind i 1991. Han gjorde senere et mislykket comeback til Game Boy Color. Keen og universet omkring ham er skabt af computerspildesigneren Tom Hall.

Selv om Keen kun er et barn på 8 år er han yderst klog og det siges at han har en IQ på 314.
Han er som regel iført en lilla t-shirt, jeans, røde gummisko og en gul og grøn amerikansk fodbold-hjelm han har lånt fra sin bror. I et enkelt spil går han dog i pyjamas og sutsko.

Gameplay 
Spillene er klassiske platformspil, hvor man får point ved at samle alle former for slik. Man kan skyde monstrene med en strømpistol. Der er dog nogle fjender, der kun bliver lammet i kort tid eller ligefrem angriber, hvis man skyder på dem. I Keen Dreams er strømpistolen erstattet med gasgranater, som lammer de angribende grøntsager i en kort periode. I de første 3 spil er Keen en ikke særlig bevægelig figur. Men i Episode 4, 5 og 6 er han meget mere dynamisk og kan klatre på rør og stiger og han kan også svømme. I alle spillene optræder Keens kænguru-stylte som får ham til hoppe længere.

Serier 
Spilserien Commander Keen var opdelt i 2 hovedserier og 2 enkeltstående spil:

Commander Keen – Invasion of the Vorticon Trilogy
 Episode 1: Marooned on Mars
 Episode 2: The Earth Explodes
 Episode 3: Keen Must die

Commander Keen – Goodbye Galaxy
 Episode 4: Secret of the Oracle
 Episode 5: The Armageddon Machine

Enkeltstående spil
 Episode 6: Alien Ate My Babysitter, hvor Keen skal redde sin babysitter fra nogle aliens.
 Keen Dreams

Efterfølger 
En ny serie ved navn The Universe is Toast! var planlagt til udgivelse i julen 1992.
Projektet blev dog aflyst fordi id Software valgte at fokusere på Wolfenstein 3D.

Ekstern henvisning/kilde 
Commander Keen fanside 

Computerspilserier
DOS-spil
Game Boy Color-spil
Spilfigurer
Angler Muck

Angler Muk, Anglermuk (dansk) eller Angler Muck (tysk) er en alkoholisk drik fra Angel i Sydslesvig. Drikken regnes for at være angelboers nationaldrik. 

Drikken består af rom (1/2 liter) og varmt vand eller varm te (1/2 liter). Den krydres med lidt sukker og citron og serveres i små glas. Den skal drikkes varm. Dertil kan anvendes en tevarmer (et fyrfad). Angelboernes egnsdrik fås også som Kold Muk, hvor snaps eller rom er blandet med koldt citronvand.

Eksterne henvisninger 
 Region Sønderjylland-Schleswig Traditioner i grænselandet

Angel
Drinks
Poul Glargaard

Poul Glargaard (født Poul Rasmussen den 11. april 1942 i Randers, død 17. oktober 2011 på Frederiksberg) var en dansk skuespiller.

Han startede på Aarhus Teater, men blev aldrig fuldt udlært og kom senere til Aalborg Teater. Sidenhen var han også knyttet til Det ny Teater. Glargaard har optrådt i både komiske og seriøse skuespil, som f.eks. Min skøre mors hobby, Piger i sky og Harvey.

I tv har han haft roller i både Smuglerne, Huset på Christianshavn, En by i provinsen, Strandvaskeren, Alle elsker Debbie og Gøngehøvdingen og mange husker ham fra rollen som Severinsen i julekalenderen Jul i Gammelby. Af de yngre generationer huskes han især for en serie kassettebånd med klassiske gyserhistorier genfortalt af Jan Gustavsen og indtalt af Glargaard. Et udvalg af disse blev genudsendt på dobbelt-CD i 2003. Både båndserie og CD'er bærer titelen "Lyt - hvis du tør".

Poul Glargaard begik selvmord den 17. oktober 2011 i sin lejlighed på Frederiksberg. Han blev bisat fra Solbjerg Kirke den 25. oktober. Glargaard havde selv ønsket at blive begravet i de ukendtes grav, og blev nedsat i Birkelunden på Søndermark Kirkegård, hvor Inger Gleerup Andersen, moderen til hans datter Mette Glargaard, også ligger.

Filmografi 
Glargaard har medvirket i en lang række danske film:

Priser 
 1988 – Årets Dirch

Referencer

Eksterne henvisninger 
 
 Gys med Glargaard
 Jul med Severinsen
 

Personer fra Randers
Skuespillere fra Danmark
Personer der har begået selvmord
Abisko Nationalpark

Abisko Nationalpark ligger i det nordligste Sverige i landskabet Lappland og er opkaldt efter den nærliggende landsby Abisko.

Den 7.700 hektar store nationalpark blev oprettet i 1909, samme år som Sveriges første naturbeskyttelseslov blev vedtaget. Formålet med nationalparken var at "bevare et område med nordlig nordisk natur i sin oprindelige tilstand og som et refugium for videnskabelig forskning". Desuden var hensigten med nationalparken, at den skulle blive en populær turistattraktion.

Vandrestien Kungsleden, der følger den skandinaviske bjergkæde, begynder i byen Abisko og løber gennem nationalparken til Hemavan. Den 800 km lange Nordkalottruta løber også gennem nationalparken. I nationalparken ligger Abisko Turiststation, der drives af Svenska Turistföreningen. Vintersportsstedet Nuolja Offpist ligger ligeledes i nationalparken.

Ekstern henvisning 

 Naturvårdsverket – Abisko nationalpark 

Nationalparker i Sverige
Lappland
Norrbottens län
Knetgummi

Knetgummi er et blødt viskelæder, som ikke smuldrer, men opsuger grafit og papirstøv under brug. Det er især velegnet til brug sammen med bløde blyanter og ved kultegning.

Navnet 
Sprogligt betyder knet-gummi – gummi, som kan æltes.

Tegne- og skriveudstyr
Institut for Matematik (Aarhus Universitet)

Institut for Matematik er et institut under Faculty of Natural Sciences ved Aarhus Universitet.

Historie 
Instituttet blev oprettet samtidig med Det Naturvidenskabelige Fakultet den 20. august 1954 (i sin tid under navnet Matematisk Institut), og blev i de første 17 år ledet af Svend Bundgaard. 

I dag ledes instituttet af Jacob Schach Møller.

Uddannelser 
Instituttet står for undervisning ved bachelor-, kandidat- og ph.d.-uddannelser i matematik, matematik-økonomi og statistik. I 2019 blev instituttets undervisning udvidet med bacheloruddannelsen i datavidenskab (uddannelse) på Aarhus Universitet.

Eksterne henvisninger
 Institut for Matematik

Matematik, Institut for
Matematikuddannelser i Danmark
Mornai Tea Estate

Mornai Tea Estate eller Mornai Tehave i Assam, Indien, blev købt af Lars Olsen Skrefsrud – og i mange år drevet af The Indian Home Mission to the Santals (Santalmissionen). Plantagen er 5 km² med 430 hektar tebuske.

Oluf Eie var i en årrække bestyrer af tehaven.

Eksterne links 
 Mornai Tehaves historie.
 Mornai Teplantage stadig i fare for konkurs .
 Svindel sætter hjælpearbejde på spil.

Bygninger, konstruktioner og anlæg i Indien
Oluf Eie

Oluf Eie (17. september 1896, Vejle – 10. juni 1983) var en dansk missionær.

Oluf Eie ankom til Indien i oktober 1920. Fra 1922 til 1962 var han bestyrer af Santalmissionens tehave Mornai. Eie gjorde i sine 40 års tjeneste fra begyndelsen af 1920'erne plantagen til en af de bedste i Assam-området, og han var mellem de første i Indien, der forbød børnearbejde. Allerede i 1933 blev der indført skolepligt for børn af ansatte i plantagen.

Eksterne henvisninger 
 Kampen for at overleve: folkelige mindretal i Indien, af Oluf Eie med forord af Ole Christiansen. DMS-forlag i samarbejde med Dansk Santalmission (januar 1980).
 Fælles Eie: En mindebog om missionæren og tehavebestyreren Oluf Eie, redigeret af Magda Krogh. København: Dansk Santalmission (1984).
 Danmissions fotoarkiv - foto/portræt af Oluf Eie og beskrivelse af hans arbejde
 Danmissions fotoarkiv - fotos med tilknytning til Oluf Eie

Protestanter fra Danmark
Kristne missionærer
Missionærer fra Danmark
Jamie Oliver

James Trevor Oliver, MBE kendt som Jamie Oliver (født 27. maj 1975 i Clavering, Essex) er en britisk kok, studievært og kogebogsforfatter.

Tv Programmer 
 Olivers Twist
 Jamies mad på 15 minutter
 Jamies mad på 30 minutter
 Jamie i det fede USA
 Det bare mad

Eksterne henvisninger 

 
 

Kokke fra Storbritannien
Tv-personligheder fra Storbritannien
Kogebogsforfattere
Personer tildelt Member of the Order of the British Empire
Sønderjyllands våben

Det sønderjyske våben kendes fra midt i 1300-tallet og bestod oprindeligt af to blå løver i et gyldent skjold. Symbolet er afledt af Danmarks rigsvåben med tre blå kronede løver, og afspejler at området var et dansk len. Denne udgave af symbolet benyttes stadig i det danske kongevåbens 2. felt, hvor de to løver ofte omtales som slesvigske eller sønderjyske. 

Det sønderjyske eller slesvigske våben er dokumenteret for første gang omkring 1245, hvor Valdemar 2. Sejrs søn, hertug Abel af Sønderjylland, førte det i sit segl. I begyndelsen var de to løver kronede og omgivet af hjerter/søblade, som i det danske kongevåben. Våbenet med de to løver blev i middelalderen til et territorialvåben, altså et våben, der markerede suverænitet over et område. Da de holstenske fyrster blev forlenet med Slesvig/Sønderjylland i 1386 blev det holstenske nældeblad og de to sønderjyske løver kombineret i et firdelt skjold. Også Margrete 1. lod 1375 fremstille et segl med de to løver. Fra 1460, hvor Christian 1. blev valgt som hertug og lensherre over Slesvig, indførtes det sønderjyske våben permanent i det danske kongevåben.

Da Sønderjyllands Amt blev dannet i 1970 ønskede amtsrådet at benytte det oprindelige symbol som amtsvåben, men ønsket blev afvist med henvisning til at symbolet findes i både kongevåbnet og i våbenet for den tyske delstat Slesvig-Holsten. For at skabe et nyt, men relateret symbol, fik løverne tilføjet en Dannebrogsvimpel i forpoterne. Fra Middelalderen kendes eksempler på afbildninger af det danske rigsvåben, hvori de tre løver sammen holder en Dannebrogsfane, men da amtet ikke ville kunne opnå godkendelse af et symbol hvori nationalflaget indgik, blev vimplen valgt som kompromis.

Afbildninger

Referencer

Heraldik
Sønderjyllands historie (på tværs af landegrænser)
FlightGear

FlightGear er et samarbejdsprojekt, som fokuserer på at skabe et sofistikeret free software-flysimulator-framework. Det er licenseret under GNU GPL og fungerer på flere platforme og styresystemer. Eksempelvis Microsoft Windows (Win9x/ME/2000/XP), Linux, Mac OS X og Unix.

Simuleringsmotoren i FlightGear hedder SimGear. Det benyttes både som et slutbrugerprogram og i akademiske og forskningsmæssige miljøer for udviklingen af og stræbenen efter flyvesimulatorideer.

Denne mulighed for at tilpasse programmet efter egne ønsker er illustreret af det brede udvalg af flyvemaskinemodeller, som er tilgængeligt i FlightGear, fra svæveflyvemaskiner til helikoptere og fra ruteflyvemaskiner til jagerflyvemaskiner. Disse flyvemaskinemodeller er lavet af mange forskellige mennesker.

Netværk og flerskærmsmuligheder 
Adskillige netværksmuligheder tillader FlightGear at kommunikere med andre instanser af FlightGear. En flerbrugerprotokol er tilgængelig, så FlightGear kan benyttes i et lokalt netværk i et miljø med flere flyvemaskiner. Dette kan benyttes til flyvning i formation eller kontroltårnssimulering.

Adskillige instanser af FlightGear kan synkroniseres, så et flerskærmsmiljø kan dannes. Hvis alle instanser kører med den samme billedfrekvens konstant, er det muligt at få gode og tætte synkroniseringer mellem skærme.

Eksterne henvisninger 

FlightGears officielle hjemmeside 

Computerspil fra 1997
Linux-spil
Windows-spil
Frie computerspil
Transportsimulationsspil
Adam Brody

Adam Jared Brody (født 15. december 1979) er en amerikansk skuespiller, bedst kendt for rollen som Seth Cohen i tv-serien The O.C.. Adam Brody blev født og opvoksede i San Diego, Californien. Han er den ældste søn af jødisk-amerikanske forældre, og har to yngre tvillingebrødre. I sine unge dage brugte han det meste af sin fritid på at surfe.

Efter han havde færdiggjort high school, flyttede han i 1999 til Hollywood, hvor han hurtigt kom i forbindelse med en manager og en dramalærer. Han arbejdede det første år i en Blockbusterbutik, mens han gik til auditions.

Brody fik en række mindre roller i forskellige tv-serier, men hans store gennembrud kom med rollen som den morsomme, men kejtede Seth Cohen i tv-serien The O.C.. Med ét fik han stor succes, og blev hurtigt et ungdomsidol. Siden har han haft en rolle i Mr. & Mrs. Smith med Brad Pitt og Angelina Jolie i hovedrollerne. Personligt har han tidligere dannet par med medskuespillerinden Rachel Bilson, der også spiller hans kæreste i The O.C..
Han har også medvirket i In the land of women som er en drama. Hans kollegaere i filmen var Kristen Stewart og Meg Ryan.

Eksterne henvisninger 

 

Skuespillere fra Californien
Tv-skuespillere fra USA
Filmskuespillere fra USA
Personer fra San Diego
Rachel Bilson

Rachel Sarah Bilson (født 25. august 1981) er en amerikansk skuespillerinde, der er bedst kendt for rollen som Summer Roberts i tv-serien The O.C.. Og Zoe Hart i  Hart of Dixie ' '

Hun er født i Los Angeles, Californien og stammer fra en showbusinessfamilie og begyndte en karriere som skuespiller som 17-årig på faderens opfordring. Efter at have medvirket i en række reklamer mindre roller i nogle tv-serier, blev hun tilbudt rollen som Summer i The O.C.''. Til at starte med var hendes rolle tænkt som en birolle, men hendes forhold til en af hovedrolleindehaverne, Seth Cohen (Adam Brody), blev snart en populær vinkel i serien, og hun blev derfor hurtigt en af hovedrollerne selv.

Den 29. oktober 2014 blev Hayden Christensen og Bilson forældre til en pige, som fik navnet Briar Rose.

Referencer

Eksterne henvisninger 

 

Filmskuespillere fra USA
Tv-skuespillere fra USA
ISO 8859

ISO 8859 eller mere korrekt ISO/IEC 8859 er en fælles ISO og IEC standard som beskriver tegnkodetabeller og 8-bits tegn tegnkodning til computerbrug. Standarden er opdelt i nummererede, separat publicerede dele, f.eks. ISO/IEC 8859-1. Der er i øjeblikket (2006) 15 dele, foruden den slettede ISO/IEC 8859-12.

ISO 8859 standarderne er alle en udvidelse af ASCII standarden og fastsætter tegnene fra 160 til 255 (decimalt) eller A0 til FF (hexadecimalt).

Formålet er at danne grundlag for en sikker kommunikation af tekster skrevet i andre sprog end engelsk, som jo dækkes af ASCII standarden.

Følgende dele findes:

ISO 8859 standarden videreudvikles ikke længere, da arbejdsgruppen ISO/IEC SC2/WG3 blev opløst i juni 2004. Tegnene standardiseres nu i ISO/IEC 10646 i samarbejde med Unicode-konsortiet. Unicode kan betragtes som en udvidelse af ISO 8859-1, idet de 256 første tegn i Unicode svarer til ISO 8859-1.

8859
Ben McKenzie

Benjamin "Ben" McKenzie (født 12. september 1978) er en amerikansk skuespiller bedst kendt fra sin rolle som Ryan Atwood i tv-serien The O.C..
 
Ben blev født og voksede op i Austin, Texas. Efter at have studeret økonomi på University of Virginia tog han til Los Angeles for at søge livet som skuespiller. Inden da havde han været med i en række mindre teaterstykker på universitetet. Han blev castet til tv-serien The O.C. og fik rollen som Ryan Atwood, hvorefter hans succes var sikret. Han er lige nu aktiv som hovedpersonen i den nyere serie Gotham, hvor han spiller hård men retfærdig politibetjent i Gothams drabsafdeling.

Eksterne henvisninger 

 

Skuespillere fra Texas
Filmskuespillere fra USA
Tv-skuespillere fra USA
Hans Nicolaj Andreas Jensen

Hans Nicolaj Andreas Jensen (24. april 1802 i Flensborg – 7. maj 1850 i Borne ) var en dansk-tysk teolog i Angel. Han studerede teologi ved Kiels universitet og var mellem 1831 og 1845 præst i Gelting. Han udarbejdede Angels våben.

Præster fra Danmark
Angel
Personer fra Flensborg
Depil

Depil dansk Depli) er en færøsk bygd på østkysten af Borðoy og ligger ved Klaksvík – Viðareiði-landevejen ca. en kilometer før Hvannasund.

Navnet Depil (centrum) kommer muligvis af, at Depil er geografisk placeret i midten af de seks nordøer – Nordøerne. Med sine kun to indbyggere er bygden Færøernes mindste beboede bygd.
Den sidste beboer i den gamle Depil gård fra 1823 flyttede juni 2006 hen til et nabohus, og gården skal nu restaureres og i fremtiden fungere som frilandsmuseum.

I nærheden af gården ligger der fundamentrester af et lille bønhus og et hus, der i middelalderen blev brugt til et sted hvor alvorlige syge, måske pestramte kunne tilbringe deres sidste tid.

Bondehuset i Depil 
I begyndelsen af 1800-tallet, var der en tydelig tilbagegang i Depil. Den sidste bonde var flyttet. Jorden faldt i fremmede hænder, og halvdelen af den dyrkede indmark var blevet vildmark igen. Ved folketællingen i 1801 var der kun tre gamle mennesker tilbage, og i et tidsrum op til 1815, lå Depil ubeboet hen.

Efteråret 1815 flyttede Óli Árantson, f. 1766, og hans kone Anna Óladóttir fra Norðtoftir til Depil, og der kom igen liv i bygden. Guttorm Guttormsson fra Múli, byggede den ældste del af bondehuset i Depil i 1815. (Guttorm Guttormsson var søn af den navnkundige og trolddomskyndige Guttorm í Múla. Han forliste med båden fra Múli i 1828). Den øverste del af huset blev bygget af Tummas í Depli i 1823, og han skulle efter sigende have brugt drivtømmer til arbejdet.

Eksterne henvisninger 

 Faroestamps 
 faroeislands.dk 
 psp-info 

Byer på Færøerne
Borðoy
Ørnebregne-ordenen

Ørnebregne-ordenen (Dennstaedtiales) er en monotypisk orden med kun én familie, den nedennævnte. Det er arter, som har mangedobbelt snitdelte blade, men i øvrigt mange forvirrende, ydre træk. Det har gjort den taxonomiske ordning af arterne besværlig, men de seneste DNAundersøgelser synes at bekræfte inddelingerne.
Iflg ITIS bør familier i denne orden dog tilskrives Engelsød-ordenen (Polypodiales)'.

 Ørnebregne-familien (Dennstaedtiaceae'')

Bregner
Radeløv-ordenen

Radeløv-ordenen (Aspleniales) er monotypisk og har kun én familie, den nedennævnte. Arterne er forholdsvist små bregner med sporehuse, som danner brune striber langs bladranden.

Iflg ITIS bør familier i denne orden dog tilskrives Engelsød-ordenen (Polypodiales)'.

 Radeløv-familien (Aspleniaceae'')

Radeløv-familien
Angeldansk

Angeldansk eller Angelbomål var en variant af sønderjysk, der blev talt i Angel og Svans i det østlige Sydslesvig.

I løbet af 1800-tallet foregik der i de sydlige dele af Slesvig/Sønderjylland et sprogskifte, hvorved dansk blev afløst af tysk som hverdagssprog. Angeldansk blev dermed til substrat til det efterfølgende slesvigske tysk. På den syd for Slien beliggende halvø Svans spredte tysk sig allerede fra 1400-tallet. Dette skyldes især den holstenske adels indflydelse omkring de store godser. Dog blev der ved siden af tysk op til i 1800-tallet fortsat talt dansk. I 1798 berettede præsten fra landsbyen Karby, at folk i området talte et fordærvet angelsk dansk. Femten år senere blev sprogskiftet beskrevet i en rejsebeskrivelse fra Svans, hvori det konstateres, at dansk nu er ved at blive afløst af tysk. I en meddelelse fra Torsted i det sydlige Angel fra 1880 fremhæves, at det "grimme syngende" sprog - på nær to ældre kvinder - nu er forsvundet fra landsbyen. I det nordlige Angel holdt dialekten sig op til 1900-tallet.

Angeldansk var karakteriseret ved musikalsk accent i stedet for stødtonen. /b/- og /g/ blev i udlyd til /f/ og /ch/. /o/ blev til /u/ som i kuhn (for kone) og hunne (for honning, sml. islandsk: hunang). /ig/ blev i udlyd til /e/ som i falle (farlig) og bille (billig). Det personlige stedord jeg blev til æ. Angeldansk havde bevaret en del oldnordiske former som hvénner (hvornår, sml. oldn. hvenær), mjølk (mælk, sml. oldn. mjólk) eller gut (dreng, sml. norsk gutt). Men det fandtes også tyske begreber som teller (dansk tallerken) og hunger (dansk sult).

I området tales nu overvejende standardtysk, men også nedertysk og sydslesvigdansk. Angeldansk er bevaret i en del rim og digte.

I 1995 udkom Ordbog over den danske dialekt i Angel, som bygger på optegnelser foretaget i 1930'erne i det nordlige Angel. Værket er udgivet af Institut for Dansk Dialektforskning.

Sprogprøver 
Bøn fra Angel 
Guj fri vos frå olt undt, 
Frå Pest ò Kri, 
Frå Pestelens ò dyr Tij, 
Frå undt Mór à Mŷ', 
Frå undt Værk ò gŷr: 
Kòs i Kristi Jesu Navn. 

Bønnerim fra Lille Volstrup

Litteratur 
 Harald Wolbersen: Der Sprachwechsel in Angeln im 19. Jahrhundert - Eine kulturhistorische Untersuchung zum Verlust der dänischen Varietät „Sønderjysk“ im Transformationsprozess zur Moderne, Hamborg 2016, 
 Harald Wolbersen: Die dänische Sprache in der Region Angeln, i: Nordeuropa-Forum, Berlin 2015
 Georg Saß: Angeldänische Sprachdokumente, i: Jahrbuch des Heimatvereins Angeln, Kappel 2005
 Bent Jul Nielsen og Magda Nyberg: Ordbog over den danske dialekt i Angel, København 1995
 Johannes Kok: Det Danske Folkesprog i Sønderjylland, København 1863 (GB) & 1867 (GB); Danske Ordsprog og Talemåder fra Sønderjylland. Samlede og sammenstillede med gamle og nyere nordiske Ordsprog, København 1870 (GB)
 Eiler Henning Hagerup: Om det danske Sprog i Angel, København 1854 (GB)
 Eiler Henning Hagerup, Kristen Jensen Lyngby: Om det danske Sprog i Angel. Af E. Hagerup. Anden forgøgede Udgave, efter Forfatterens Død besörget af K. J. Lyngby. Ordbog. Sproglære. Sprogprøver, København 1867 (GB)

Referencer 

Danske dialekter
Dansk
Svans
Risby (Slesvig)

Risby (dansk) eller Rieseby (tysk) er en landsby og kommune beliggende 9 kilometer nord for Egernførde (Egernfjord) og syd for Slien på halvøen Svans i det østlige Sydslesvig. Administrativt hører kommunen under Rendsborg-Egernførde kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Slien-Østersøen kommunefællesskab (Amt Schlei-Ostsee). Risby er sogneby i Risby Sogn. Sognet lå i Risby Herred (senere Svans godsdistrikt, Slesvig), da området var dansk.

Risby er siden 1881 stationsby på banestrækningen Kiel-Egernførde-Flensborg.

Geografi 
Kommunen omfatter ved siden af selve Risby også landsbyerne og bebyggelserne Boholm, Bastrup (på dansk også Bostorp, på tysk Basdorf), Bøgeaa (Büchenau), Bøgholt (Buchholz), Humleved (Hummelsweth), Hørst (Horst), Krat (Kratt), Myrholm (Mürholm), Nordby (også Nørby, Norby), Simmert (Zimmert), Sønderby (Sönderby), Patermis (Patermess), Voßkuhl (nedertysk for Rævekule) og godserne Bystrup el. Bystorp (Büstorf), Krisby (Krieseby) med Krisbyaa (Kriesebyau), Stubbe med Stubbeskov (Stubbeholz) og Sakstrup (på dansk også Sakstorp, på tysk Saxtorf) med Legerskov og skovområderne Bøgholt (Buchholz), Jansholt (Jahnsholz), Kalholt eller Kolholt (Kollholz) og Petriholt (Petriholz). 

Ved Bystrup Nor ligger halvøen Hagehoved / Hakenhøvt. Tidligere var der en færgeforbindelse fra Hagehoved til Ulsnæs Strand i Angel.

Risbys nabokommuner er Kosel i sydvest, Gammelby og Barkelsby i syd, Lose i sydøst, Holstoft i nordøst og Tumby i øst.

Historie 
Stednavnet dukker første gang op som betegnelse for herredet (Rysbyharret) i Slesvig domkapitels skatteliste (Registrum capituli Slesvicensis) i 1352. I domkapitels skatteliste fra 1407 blev byen kaldt Rysebu. Risby tælles blandt de ældste byer i Sydslesvig. Stednavnet er sammensat af ris (krat, busk) og -by. I den danske tid hørte stedet under Risby Sogn (Risby Herred). Byen menes at være allerede opstået i vikingetiden eller kort tid før vikingetiden. På samme tid bosatte sig danske jyder på halvøen. I middelalderen var byen tingsted for hele halvøen Svans (Risby Herred). Derom vidner stadig gadenavnet Tingstok (på tysk Dingstock, sml. Tingstok).

Byens murstenskirke (Risby Kirke) blev i 1220 opført i senromansk stil. Kirken er en værdifuld levning fra valdemarstiden i Sydslesvig. Ligesom domkirken i Slesvig var kirken i Risby viet til Sankt Peter.

Den i 2020 nedlagte danske landsbyskole (Risby danske Skole) skal omybgges til kulturhus. I Nordby findes en hollændermølle fra 1800-tallet med tilhørende hjemstavnsmuseum.

Galleri

Kendte 
Præsten Johann Rudolph Christiani (1761-1841) kom fra Nordby.

Noter

Eksterne henvisninger 

 Kommunens hjemmeside

Byer i Kreis Rendsborg-Egernførde
Svans
Byer i Slesvig-Holsten